b'\n_START_ARTICLE_\nZoran Dernov\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nZoran Dernov\xc5\xa1ek se je rodil 27. julija 1959 v Ljubljani. O\xc4\x8de Jo\xc5\xbee Dernov\xc5\xa1ek je bil u\xc4\x8ditelj in politik, v \xc4\x8dasu 2. svetovne vojne ve\xc4\x8dkrat zaprt v italijanskih zaporih, mama je upokojena komercialistka, ki izhaja iz stare primorske dru\xc5\xbeine._NEWLINE_Leta 1974 je zaklju\xc4\x8dil \xc5\xa1olanje v Osnovni \xc5\xa1oli Toneta Tom\xc5\xa1i\xc4\x8da in se vpisal na Srednjo elektrotehni\xc4\x8dno \xc5\xa1olo Ljubljana, ki jo je kon\xc4\x8dal leta 1978. Do leta 1989 bil dejaven v okviru ZSMS mesta Ljubljane._NEWLINE_Po srednji \xc5\xa1oli se je vpisal na \xc5\xa1tudij na Fakulteti za elektrotehniko v Ljubljani, a ga je zaradi o\xc4\x8detove bolezni pred\xc4\x8dasno prekinil in se zaposlil v podjetju Iskra Avtomatika, kjer se je izkazal tudi kot inovator. V letu 1980/81 je slu\xc5\xbeil voja\xc5\xa1ki rok v Zemunu (Beograd), kjer se je iz\xc5\xa1olal za protiletalca._NEWLINE_Kasneje je delal \xc5\xa1e v Metalki, Iskra servisu, Srednji \xc5\xa1oli \xc5\xa0entvid ter v podjetju Unis TOS. Pri slednjem je Dernov\xc5\xa1ek med drugim izdelal tudi program prvega industrijskega robota v Jugoslaviji._NEWLINE_Leta 1991 je bil vklju\xc4\x8den v osamosvajanje Slovenije kot pripadnik Teritorialne obrambe v protiletalski obrambi Iga. Do konca vojne se je dejavno vklju\xc4\x8dil v obrambo Ljubljane, ki so jo nadzorovali z Ljubljanskega gradu. Pred slovensko osamosvojitveno vojno je delal kot zunanji sodelavec za \xc4\x8dasopis Slovenske novice. Delo v Teritorialni obrambi je pri\xc4\x8del konec leta 1991 kot in\xc5\xa1truktor, konec leta 1993 pa je bil po uspe\xc5\xa1no zaklju\xc4\x8denem \xc5\xa1olanju povi\xc5\xa1an v \xc4\x8dastnika. Pisal je strokovne \xc4\x8dlanke za revijo Obramba. Je sourednik novega Voja\xc5\xa1kega slovarja (2002). Leta 1998 je kon\xc4\x8dal \xc5\xa1olanje za \xc4\x8dastnike v \xc5\xa1tabih mirovnih operacij v tujini v programu NATO + Partnerstvo za mir._NEWLINE_Poro\xc4\x8den je z \xc5\xbeeno Nino, s katero imata tri h\xc4\x8derke._NEWLINE_Ukvarja se tudi s svetovanjem in pomo\xc4\x8djo ljudjem v gmotnih stiskah, predava na seminarjih, konferencah, sodeluje v projektu Podjetni\xc5\xa1ko eU\xc4\x8denja (projekt Phare Vse\xc5\xbeivljenjsko u\xc4\x8denje). Od leta 2001 deluje v dru\xc5\xbeinskem podjetju Komunike kot finan\xc4\x8dni, poslovni in IT svetovalec, mediator in mened\xc5\xbeer. Od 1. maja 2006 \xc5\xa1tudira na angle\xc5\xa1kem MBA programu OUBS (doktorat s podro\xc4\x8dja mednarodnih financ). Je tudi ustanovitelj in predsednik Zdru\xc5\xbeenja finan\xc4\x8dnih in poslovnih svetovalcev \xe2\x80\x93 FIPOS._NEWLINE_Dernov\xc5\xa1ek je v letu 2006 vlo\xc5\xbeil kandidaturo za ljubljanskega \xc5\xbeupana. Zbral je 357 glasov ali 0,27\xc2\xa0%._NEWLINE_Na dr\xc5\xbeavnozborskih volitvah leta 2011 je kandidiral na listi SMS Zeleni.'